## Rješenje kojim se Matiji Mikcu oduzima dozvola za obavljanje poslova investicijskog savjetnika

### NN 127/2008 (3.11.2008.), Rješenje kojim se Matiji Mikcu oduzima dozvola za obavljanje poslova investicijskog savjetnika

3646

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, po službenoj dužnosti, u predmetu oduzimanja dozvole za obavljanje poslova investicijskog savjetnika Matiji Mikcu iz Čakovca, O. Price 8, na sjednici održanoj 23. listopada 2008. godine donijela je

RJEŠENJE

1. Matiji Mikcu iz Čakovca, O. Price 8, oduzima se dozvola za obavljanje poslova investicijskog savjetnika.

2. Ovo rješenje upisuje se u Registar ovlaštenih investicijskih savjetnika, koji vodi Hrvatska agencija za nadzor financijskih usluga, pod rednim brojem 69.

3. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga (dalje: Agencija), klasa: UP/I-450-08/06-08/29 od 18. siječnja 2007. godine, Matiji Mikcu, tada zaposleniku ovlaštenog društva Interfinance d.o.o. Zagreb, a kasnije ovlaštenog društva Centar banka d.d. Zagreb (dalje: Društvo), bila je izdana dozvola za obavljanje poslova investicijskog savjetnika na neodređeno vrijeme.

Odredbom članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06) propisano je da će Hrvatska agencija za nadzor financijskih usluga (dalje: Agencija) rješenjem oduzeti dozvolu investicijskom savjetniku koji prestane ispunjavati uvjete na temelju kojih mu je dozvola izdana ako, u roku koji Agencija odredi, te uvjete ne ispuni.

Budući da je Društvo 23. lipnja 2008. godine obavijestilo Agenciju o prestanku radnog odnosa Matije Mikca u Društvu, to je imenovanom bio zaključkom Agencije, klasa: UP/I-451-04/08-08/39 od 10. srpnja 2008. godine, određen rok od 3 mjeseca za dostavu dokaza da je zaposlen u drugom ovlaštenom društvu na poslovima savjetovanja prilikom investiranja u vrijednosne papire. Iz dostavnice je razvidno da mu je predmetni zaključak uručen 14. srpnja 2008. godine.

Kako Matija Mikac nije u roku od 3 mjeseca (do 14. listopada 2008. godine), a niti naknadno, Agenciji dostavio dokaz o zaposlenju u ovlaštenom društvu, valjalo je riješiti kao u izrjeci ovog rješenja, dakle oduzeti mu dozvolu za obavljanje poslova investicijskog savjetnika i provesti upis oduzimanja dozvole u Registru ovlaštenih investicijskih savjetnika koji vodi Agencija, s danom upisa 23. listopada 2008. godine, pod rednim brojem 69.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« br. 140/05), ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/08-08/39

Urbroj: 326-111/08-2

Zagreb, 23. listopada 2008.

Član Uprave
Ivo Šulenta, v. r.

Rješenje, NN 127/2008-3646